open-index/open-wikipedia-markdown huggingface dataset:
มนต์รัก! สาวโลลี่ป๊อป

**มนต์รัก! สาวโลลี่ป๊อป** () เป็นการ์ตูนญี่ปุ่นแนวโชโจะ วาดและแต่งเรื่องโดยมิจิโยะ คิคุตะ โดยตีพิมพ์ในนิตยสารนาคาโยชิในช่วงเดือนกุมภาพันธ์ พ.ศ. 2546ถึงเดือนกรกฎาคมพ.ศ. 2548 ก่อนจะได้รับการดัดแปลงเป็นอนิเมะในพ.ศ. 2549

## เนื้อเรื่อง
:   ยามาดะ นีน่า เด็กสาวธรรมดา ที่กลืนคริสตัลเพิร์ลเข้าไป คริสตัลเพริลเป็นที่ใช้ในการสอบพ่อมดจากโลกเวทมนตร์พ่อมดหรือแม่มดทีมที่ใดที่มีคริสตัลเพริลก็จะสอบผ่านและจะได้เป็นโปรพ่อมด ด้วยเหตุนี้ทำให้เหล่าบรรดาพ่อมดหรือแม่มดจ้องจะทำร้ายเพื่อที่จะเอาคริสตัลเพริล แต่ในการสอบทำให้ได้พบกับซีโร่และอิจิอิ

## ตัวละครทั้งหมด

**ยามาดะ นีน่า**
:เด็กสาวอายุ 12ปี นักเรียนมัธยมต้นที่กลืนคริสตัลเพิร์ลเข้าไป เป็นเหตุให้ถูกเหล่าพ่อมด แม่มดจ้องจะทำร้าย เป็นเด็กที่อ่อนไหวง่าย คิดถึงเพื่อนที่ดีที่สุดเสมอ

**อิจิอิ**
:อายุมากกว่านีน่า 2ปี เป็นคู่หูของซีโร่ ใช้เวทมนตร์อารักษ์มีพี่สาวชื่อซาราซ่า (อนิเมะ ตอนที่10) เป็นคนที่เท่ ตัวสูง สงบ รอบคอบ ไม่ใจร้อนและใจดีกับทุกคน

**ซีโร่**
:อายุ 12ปี ใช้เวทมนตร์ทำลาย ดูเหมือนจะแอบชอบนีน่าอยู่ แล้วก็มีตอนที่จะ....(ไปดูเอา ตอนที่ 9) เป็นคนอารมณ์ร้อนโผงผาง ทำและพูดโดยไม่คิดทุกครั้งจึงทำให้ถูกเข้าใจผิด มีพี่ชายชื่อ เจฟ

**ซัน**
:ผู้เข้าสอบหมายเลข 003 คู่หูของฟอร์เต้ ใช้เวทมนตร์อัญเชิญ ชอบกินขนมหวานมาก ซึ่งชอบคุกกี้ที่โฟร์เต้อบมากที่สุด

**โฟร์เต้** 
:ผู้เข้าสอบหมายเลข 004 คู่หูของซัน ใช้เวทมนตร์สะกดจิตโดยมีขลุ่ยเป็นอาวุธ

**ร็อกกะ**
:ผู้เข้าสอบหมายเลข 005 คู่หูของโก ใช้เวทมนตร์แปลงร่าง เป็นคนเอาแต่ใจตัวเองชอบอิจิอิ แต่เธอมีอายุเพียง5ขวบ

**โก**
:ผู้เข้าสอบหมายเลข006 คู่หูของร็อกกะและยังเป็นพี่เลี้ยงอีกด้วย ใช้เวทมนตร์สร้างภาพลวงตา

**นานาเสะ**
:ผู้เข้าสอบหมายเลข 007 คู่หูของยาคุโมะ หน้าตาเหมือนผู้หญิงแท้จริงแล้วเป็นผู้ชาย ซีโร่รู้เรื่องนี้แล้วบอกกับคนอื่นๆ ทำให้นานาเสะแค้นซีโร่มาก

**ยาคุโมะ**
:ผู้เข้าสอบหมายเลข 008 คู่หูของนานาเสะ เป็นคนขี้หลีและยังชอบนีน่าด้วย  แค้นอิจิอิที่มาหาว่าเวทมนตร์ของเขาปัญญาอ่อน (สมัยที่ยังเรียนอยู่)

**อาซึกะกับโยจัง**
:เพื่อนสนิทของนีน่า
 
**วิล**
:พ่อมดผู้คุมสอบเวทมนตร์ มีสัตว์เลี้ยงเป็นแมว ชื่อ"อะความารีน"

**อะความารีน**
:สัตว์เลี้ยงของผู้คุมสอบ

**ซึระ**
:สัตว์เลี้ยงของซีโร่กับอิจิอิ
แซราห์ ซิลเวอร์แมน

**แซราห์ เคต ซิลเวอร์แมน** () เกิดเมื่อวันที่ 1 ธันวาคม ค.ศ. 1970 เป็นดาราตลกหญิงชาวอเมริกัน นักเขียน นักแสดง นักร้อง นักดนตรี ในบางครั้งเธอมีชื่อเล่นว่า บิกเอส (Big S)  การแสดงตลกเธอมักเสียดสีเรื่องต้องห้ามของสังคม ประเด็นขัดแย้งอย่าง เรื่องสีผิว เพศและศาสนา

เธอมักจะแสดงล้อเลียนเป็นเจ้าหญิงชาวอเมริกัน-ยิว แสดงเรื่องการหัวดื้อ แบบแผนทั่วไปของชนชาติ นิกายศาสนา โดยแสดงผ่านแฟชั่นที่เสียดสี ซิลเวอร์แมนเป็นที่รู้จักครั้งแรกในฐานะนักเขียน และยังเป็นผู้แสดงบางครั้งในรายการ *[[Saturday Night Live]]* เธอยังแสดงและร่วมผลิตรายการ *The Sarah Silverman Program* ทางช่องคอเมดีเซนทรัล เปิดตัวครั้งแรกวันที่ 1 กุมภาพันธ์ ค.ศ. 2007

## อ้างอิง

หมวดหมู่:นักแสดงอเมริกัน
หมวดหมู่:บุคคลจากรัฐนิวแฮมป์เชอร์
สนธิสัญญาสันติภาพรีกา

**สนธิสัญญาสันติภาพรีกา** (;  (*Rízhsky mírny dogovór*) ; ; ) เป็นสนธิสัญญาสันติภาพซึ่งมีการลงนามกันที่เมืองรีกา เมื่อวันที่ 18 มีนาคม ค.ศ. 1921 ระหว่างโปแลนด์ฝ่ายหนึ่ง กับโซเวียตรัสเซียและโซเวียตยูเครนอีกฝ่ายหนึ่ง สนธิสัญญาฉบับดังกล่าวนับเป็นจุดสิ้นสุดของสงครามโปแลนด์-โซเวียต

## เบื้องหลัง
ระหว่างสงครามกลางเมืองรัสเซีย ชาวโปลมีความต้องการอย่างแรงกล้าที่จะผนวกดินแดนของเครือจักรภพโปแลนด์-ลิทัวเนียจากศัตรูทางประวัติศาสตร์ของตน คือ รัสเซีย ในขณะเดียวกัน พรรคบอลเชวิคต้องการที่จะขยายการปฏิวัติไปสู่ทางตะวันตก และจะใช้กำลังหากมีความจำเป็น หากโซเวียตยึดครองโปแลนด์ โซเวียตก็อาจจะอยู่ในตำแหน่งที่สามารถช่วยเหลือชาวคอมมิวนิสต์ในเยอรมนีได้ และอาจนำไปสู่การปฏิวัติอันประสบความสำเร็จในเยอรมนี นักประวัติศาสตร์ เจ. เอฟ. ซี. ฟูลเลอร์ อธิบายถึงยุทธการแห่งวอร์ซอ ว่าเป็นยุทธการที่สำคัญที่สุดครั้งหนึ่งในประวัติศาสตร์ หลังจากความปราชัยของโซเวียตในยุทธการครั้งนั้น ฝ่ายโซเวียตจึงหันมาพึ่งการเจรจาแทน

## สนธิสัญญา
การเจรจาสันติภาพเริ่มต้นขึ้นเมื่อวันที่ 17 สิงหาคม ค.ศ. 1920 ในเมืองมินสค์ แต่เป็นสถานที่ที่อยู่ใกล้กับการโจมตีโต้กลับของโปแลนด์ การเจรจาจึงย้ายไปยังเมืองรีกา และเริ่มการเจรจาสันติภาพใหม่อีกครั้งเมื่อวันที่ 21 กันยายน ผู้แทนฝ่ายโซเวียตยื่นข้อเสนอให้กับโปแลนด์สองข้อ เมื่อวันที่ 21 และ 28 กันยายน ส่วนผู้แทนโปแลนด์ยื่นความต้องการของตนเมื่อวันที่ 2 ตุลาคม ต่อมา ในวันที่ 5 ตุลาคม ฝ่ายโซเวียตเสนอให้โปแลนด์ทบทวนความต้องการของตน ซึ่งโปแลนด์ยอมรับ ดังนั้น การหยุดยิงจึงได้รับการลงนามในวันที่ 12 ตุลาคม]] และมีผลในวันที่ 18 ตุลาม

โปแลนด์ยังได้รับค่าทดแทนเป็นทองคำจำนวน 30 ล้านรูเบิล เนื่องจากการนำเศรษฐกิจเข้าสู่จักรวรรดิรัสเซียในช่วงการแบ่งโปแลนด์ รัสเซียยังต้องคืนงานศิลปะและสมบัติของชาติอื่น ๆ ซึ่งเคยได้รับจากดินแดนโปแลนด์ ทั้งสองฝ่ายได้ยกเลิกการอ้างสิทธิ์ของการตอบแทนสงคราม

## ปฏิกิริยาตอบสนอง
สนธิสัญญารีกาได้เป็นที่ถกเถียงมาเป็นเวลานานแล้ว โดยฝ่ายหนึ่งอาจกล่าวว่า ประโยชน์ที่โปแลนด์ได้รับเป็นจำนวนมากระหว่างสงครามโปแลนด์-โซเวียตได้สูญเสียไปในการเจรจาสันติภาพ ขณะที่อีกจำนวนมากมองว่าความเห็นดังกล่าวไม่มีวิสัยทัศน์และใจแคบ 

เนื่องมาจากความพ่ายแพ้ทางทหารของโซเวียต พรรคบอลเชวิคจึงเสนอต่อคณะผู้แทนเจรจาสันติภาพ โดยมีใจความถึงการยอมรับพรมแดนของคู่เจรจาทั้งสองฝ่าย อย่างไรก็ตาม สำหรับผู้สังเกตการณ์จำนวนมากแล้ว ดูเหมือนว่าพฤติการณ์ของฝ่ายโปแลนด์ในการเจรจาครั้งนั้นดูเหมือนกับว่าโปแลนด์เป็นฝ่ายแพ้สงคราม

ในอีกแง่หนึ่ง การที่การเจรจาสนธิสัญญาสันติภาพกินเวลานานหลายเดือน เนื่องมาจาการลงนามอย่างไม่เต็มใจของฝ่ายโซเวียต อย่างไรก็ตาม คณะผู้นำโซเวียตเผชิญกับความไม่สงบภายในประเทศ ระหว่างวันที่ 23 กุมภาพันธ์ จนถึงวันที่ 17 มีนาคม ได้เกิดการก่อจลาจลกะลาสี ซึ่งได้ถูกปราบปรามลง และยังเกิดการลุกฮือของชาวชนบทเพื่อต่อต้านอำนาจปกครองของโซเวียต ผู้ซึ่งนำเมล็ดข้าวไปแจกจ่ายให้กองทัพและพื้นที่ของผู้บริโภคที่อดอยาก ในการตอบสนองต่อสถานการณ์ดังกล่าว เลนินจึงสั่งให้ผู้แทนโซเวียตโดยสมบูรณ์ลงนามในสนธิสัญญาสันติภาพ

## อ้างอิง

หมวดหมู่:สนธิสัญญาเกี่ยวข้องกับสหภาพโซเวียต
หมวดหมู่:สนธิสัญญาเกี่ยวข้องกับยูเครน
หมวดหมู่:สนธิสัญญาเกี่ยวข้องกับโปแลนด์
หมวดหมู่:สนธิสัญญาสันติภาพ
หมวดหมู่:สนธิสัญญาในคริสต์ศตวรรษที่ 20
เกาะร้าง

[thumb|เกาะร้างใน[ประเทศปาเลา]]

**เกาะร้าง** หมายถึงเกาะที่ไม่มีประชากรอาศัยอยู่อย่างถาวร อาจเป็นเกาะที่ไม่เคยมีการตั้งถิ่นฐานของมนุษย์ หรือเป็นเกาะที่เคยมีผู้อยู่อาศัยมาก่อนแต่ถูกทิ้งร้างเนื่องจากปัจจัยด้านสิ่งแวดล้อม เศรษฐกิจ หรือสังคม เกาะร้างมักไม่มีโครงสร้างพื้นฐานหรือกิจกรรมของมนุษย์ในปัจจุบัน และในหลายพื้นที่มีสภาพแวดล้อมทางธรรมชาติที่ยังคงสมบูรณ์ ทำให้มีความสำคัญต่อระบบนิเวศและการอนุรักษ์ทรัพยากรธรรมชาติ ทั้งนี้ เกาะร้างบางแห่งอาจถูกนำมาใช้ประโยชน์ในด้านการวิจัยทางวิทยาศาสตร์ การจัดการพื้นที่อนุรักษ์ หรือการท่องเที่ยวภายใต้ข้อจำกัดของกฎหมายและหน่วยงานที่รับผิดชอบ

## อ้างอิง

## แหล่งข้อมูลอื่น

ร้าง
ร้าง
ริกโรลลิง

[thumb|250px|ภาพหน้าจอของริกโรลลิง บน[ยูทูบ]]
**ริกโรลลิง** () เป็นอินเทอร์เน็ตมีมที่แพร่กระจายไปทางอินเทอร์เน็ตอย่างรวดเร็ว ซึ่งเกี่ยวข้องกับกับมิวสิกวิดีโอเพลง "Never Gonna Give You Up" ของริก แอสต์ลีย์ ในปี 1987 ริกโรลลิง เป็นการหลอกล่อคนโดยให้ลิงก์เชื่อมโยงเข้าใกล้ประเด็นที่พูดถึงกันอยู่ แต่ลิงก์ข้างในกลับกลายเป็นวิดีโอของแอสต์ลีย์ ลิงก์อาจจะถูกซ่อนไว้ หรือมีรูปแบบที่ยุ่งยากเกินกว่าที่ผู้ใช้อินเทอร์เน็ตจะรู้ถึงปลายทางที่แท้จริงจนกว่าจะกดเข้าไป เมื่อกดเข้าไปที่ลิงก์แล้วจะนำไปสู่หน้าเว็บไซต์ คนที่ถูกหลอกจะเรียกว่า ริกโรลด์ (Rickrolled สามารถเขียนได้ว่า Rickroll'd)

วิดีโอริกโรลลิงมีจำนวนผู้เข้าชมรวมแล้วกว่า 1 พันล้านคลิก ริกโรลลิงได้แพร่ขยายนอกเหนือจากการเป็นลิงก์บนเว็บไซต์ เป็นการเล่นวิดีโอหรือเพลง ในสถานการณ์อื่น รวมถึงในสถานที่สาธารณะด้วย และถึงจุดสูงสุดเมื่อตัวแอสต์ลีย์เองนำเพลงสร้างมาความประหลาดใจในการปรากฏตัวในงานเมซีส์เดย์พาเหรดวันขอบคุณพระเจ้า ปี 2008 มีผู้ชมงานนี้กว่า 10 ล้านคน

## อ้างอิง

หมวดหมู่:ดนตรีป็อป
หมวดหมู่:วิดีโอในยูทูบ
หมวดหมู่:สแลงอินเทอร์เน็ต
หมวดหมู่:อินเทอร์เน็ตมีม
เนเวอร์กอนนากีฟยูอัป

**"เนเวอร์กอนนากีฟยูอัป"** () เป็นเพลงของนักร้องชาวอังกฤษ ริก แอสต์ลีย์ เพลงออกขายเป็นซิงเกิล จากอัลบั้มเปิดตัวของเขาที่ขายได้หลายล้านชุด ที่ชื่อ *เว็นเอเวอร์ยูนีดซัมบอดี* (Whenever You Need Somebody) เพลงอันดับ 1 ทั่วโลกหลายประเทศ ทั้งในประเทศบ้านเกิด คือสหราชอาณาจักร อันดับ 1 ยาวนาน 5 สัปดาห์ ในปี 1987 และถือเป็นซิงเกิลที่ขายดีที่สุดของปีนั้น เพลงนี้ยังได้รับรางวัลบริตอวอร์ดส สาขาซิงเกิลอังกฤษยอดเยี่ยม

เพลงติดอันดับ 1 หลายประเทศในยุโรป และอันดับ 1 บนชาร์ตบิลบอร์ดฮอต 100 ในสหรัฐอเมริกาเมื่อ 12 มีนาคม ค.ศ. 1988 อันดับ 1 ในออสเตรเลียในเดือนธันวาคม ค.ศ. 1987 ส่วนมิวสิกวิดีโอเพลงนี้กำกับโดย ไซมอน เวสต์ หลังจากนั้นในยุค 2000 มิวสิกวิดีโอนี้ได้กลับมาในกระแสอินเทอร์เน็ตอีกครั้งกับ ริกโรลลิง

## ชาร์ต

### ชาร์ตประจำสัปดาห์

### ชาร์ตสิ้นปี

### ชาร์ตตลอดกาล

## การรับรองและยอดขาย

## อ้างอิง

หมวดหมู่:เพลงในปี พ.ศ. 2530
หมวดหมู่:ซิงเกิลเปิดตัวในปี พ.ศ. 2530
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงของริก แอสต์ลีย์
หมวดหมู่:ซิงเกิลเปิดตัว
แดนซ์ฮอลล์

**แดนซ์ฮอลล์** () เป็นแนวเพลงป็อปของชาวจาเมกาที่พัฒนาในช่วงปลายคริสต์ทศวรรษ 1970 ในช่วงแรกเกิดขึ้นอย่างบางตาและไม่เน้นเรื่องการเมืองและศาสนาอย่างเร็กเก มากกว่าแนวเพลงที่โดดเด่นมากในช่วงคริสต์ทศวรรษ 1970

ในช่วงกลางคริสต์ทศวรรษ 1980 เครื่องดนตรีรูปแบบดิจิทัลแพร่หลายมากขึ้น ทำให้เกิดความเปลี่ยนแปลงทางด้านดนตรี กับแดนซ์ฮอลล์แบบดิจิทัล (หรือ รักก้า) ที่เริ่มเพิ่มเอกลักษณ์โดยจังหวะเร็วขึ้นกับการเชื่อมโยงเล็กน้อยกับจังหวะเร็กเกช่วงแรก

## อ้างอิง

หมวดหมู่:แนวดนตรี
ทิชชู

**ทิชชู** หรือ **กระดาษทิชชู** () เป็นกระดาษประเภทหนึ่งที่ผลิตจากเยื่อกระดาษ โดยทั่วไปกระดาษทิชชูแบ่งออกได้เป็นหลายประเภทตามประโยชน์ใช้สอย แต่ในประเทศไทย ผู้คนมักนิยมเรียกเหมารวมกระดาษในกลุ่มนี้ว่ากระดาษทิชชู และมักไม่แยกการใช้งานของกระดาษทิชชูในกลุ่มนี้

## ประเภทของกระดาษทิชชู
thumb|กระดาษเช็ดหน้า
**[[กระดาษเช็ดหน้า]]** (facial tissue) เป็นกระดาษทิชชู ที่มีคุณสมบัติความเหนียว นุ่ม เนื่องจากใช้สำหรับซับน้ำภายหลังล้างหน้า หรือใช้สำหรับชำระล้างเครื่องสำอาง เป็นต้น มักจะบรรจุมาในกล่องทรงสี่เหลี่ยม หรือในรูปห่อพลาสติกขนาดเล็ก โดยมีการออกแบบลวดลายบรรจุภัณฑ์ที่งดงาม กระดาษเช็ดหน้านิยมทำเป็นสีขาว

thumb|กระดาษชำระ
**[[กระดาษชำระ]]** (toilet paper) เป็นกระดาษทิชชู ที่มีคุณสมบัติความเปี่ยยยุ่ยง่ายเมื่อโดนน้ำ ในต่างประเทศจะใช้กระดาษชำระเฉพาะในห้องส้วมเท่านั้น โดยทั่วไปมีลักษณะเป็นม้วนกลมความกว้าง 4.5 นิ้ว กระดาษชำระอาจมีการใส่สี และพิมพ์ลวดลายเพื่อเพิ่มความงาม

**[[กระดาษเช็ดปาก]]** (table napkins) กระดาษทิชชูประเภทนี้มีสองลักษณะ ประเภทแรก เป็นกระดาษทิชชูที่จัดไว้ในห้องน้ำ เพื่อเช็ดทำความสะอาดมือ อีกประเภทใช้สำหรับวางบนโต๊ะอาหาร ใช้แทนผ้าเช็ดปากสำหรับการรับประทานอาหารแบบตะวันตก ในกลุ่มประเทศยุโรปและอเมริกา มักมีการทำกระดาษเช็ดปากเป็นสีสัน และลวดลายต่าง ๆ สวยงามเพื่อใช้ประดับบนโต๊ะอาหาร สำหรับประเทศไทยนั้น กระดาษเช็ดปากนิยมทำเป็นสีชมพู เนื่องจากโดยมากจะนำไปใช้ในงานมงคล เช่น งานมงคลสมรส เป็นต้น

100px|thumb|กระดาษชำระอเนกประสงค์
**[[กระดาษชำระอเนกประสงค์]]** (paper towels) เป็นกระดาษทิชชูสำหรับใช้ในงานบ้านทั่วไป ทดแทนผ้าเช็ดพื้น หรือผ้าเช็ดโต๊ะ ในประเทศไทยกระดาษชำระอเนกประสงค์ไม่เป็นที่นิยม และไม่เป็นที่รู้จักกันมากนัก โดยทั่วไปจำผลิตออกมาในรูปแบบม้วน แต่มีความกว้างของแผ่นประมาณ 9 - 10 นิ้ว และเนื้อกระดาษมีความเหนียวเพื่อใช้ทำความสะอาด และการใช้งานทั่วไป

**[[กระดาษห่อของ]]** (wrapping tissue) เป็นกระดาษทิชชูที่ใช้เพื่อห่อหุ้มวัตถุสิ่งของ

## ดูเพิ่ม
* กระดาษ
* กระดาษชำระ
* กระดาษย่น (crêpe paper)

หมวดหมู่:กระดาษ
ตราแผ่นดินของสหราชอาณาจักร

**ตราแผ่นดินของสหราชอาณาจักร** () เป็นตราอาร์มของพระมหากษัตริย์แห่งสหราชอาณาจักรที่ในปัจจุบันคือสมเด็จพระเจ้าชาลส์ที่ 3 ตรานี้ใช้โดยสมเด็จพระราชาธิบดีในโอกาสทางราชการในฐานะพระมหากษัตริย์แห่งสหราชอาณาจักร และ รู้จักอย่างเป็นทางการว่า “ตราอาร์มแห่งราชอาณาจักร” (Arms of Dominion) ตราอาร์มที่แปลงจากตรานี้ใช้โดยสมาชิกอื่น ๆ ในพระราชวงศ์อังกฤษ และ โดยรัฐบาลบริเตนในกิจการที่เกี่ยวกับการบริหารและการปกครองประเทศ ในสกอตแลนด์สมเด็จพระราชินีนาถทรงมีตราที่แปลงจากตรานี้ ซึ่งเป็นตราเดียวกับที่ใช้โดยรัฐบาลสกอตแลนด์ (Scotland Office)

โล่ในตราแบ่งสี่ ในช่องที่หนึ่งหรือช่องบนซ้าย และช่องที่สี่หรือล่างขวาเป็นตราสิงห์สามตัวที่เป็นสัญลักษณ์ของอังกฤษ ในช่องที่สองหรือบนขวาเป็นสิงห์ยืนในกรอบล้อมด้วยสัญลักษณ์ดอกลิลลี ที่เป็นสัญลักษณ์ของสกอตแลนด์ และในช่องที่สามหรือช่องล่างซ้ายเป็นฮาร์ปเกลลิก (Clàrsach) ที่เป็นสัญลักษณ์ของไอร์แลนด์ (การบรรยายเป็นไปตามหลักการให้คำนิยามของตรา)

เครื่องยอด (crest) เป็นสิงห์ยืนหันหน้าหน้าสวมมงกุฎอิมพีเรียลสเตทบนหัวและยืนบนสัญลักษณ์ของมงกุฎเดียวกัน

ประคองข้าง (Supporters) ด้านซ้ายเป็นสิงห์ยืนผงาดสวมมงกุฎ ประคองข้างด้านขวาเป็นยูนิคอร์นเงินแห่งสกอตแลนด์ ตามตำนานยูนิคอร์นที่เป็นอิสระเป็นสัตว์ที่อันตราย ฉะนั้นยูนิคอร์นที่ใช้ในอิสริยาภรณ์จึงเป็นยูนิคอร์นที่ล่ามโซ่ เช่นเดียวกับยูนิคอร์นสองตัวที่ประคองข้างตราแผ่นดินของสกอตแลนด์

ตรามีคำภาษิตของทั้งพระมหากษัตริย์แห่งสหราชอาณาจักร () "พระเจ้าและสิทธิแห่งข้า"  และ คำขวัญของเครื่องราชอิสริยาภรณ์การ์เตอร์ "ความละอายจงมาสู่ผู้คิดร้าย" (Honi soit qui mal y pense) บนแถบอยู่รอบโล่หลังตรา

## ตราแผ่นดินในสหราชอาณาจักร

## การใช้ตราแผ่นดินโดยหน่วยราชการต่าง ๆ
### ใช้โดยพระราชวงศ์

### ใช้โดยรัฐบาล และ หน่วยราชการ

## อ้างอิง

## แหล่งข้อมูลอื่น

* Royal.gov.uk- Coat of Arms 
* Number 10 Downing Street- Royal Coat of Arms 
* Heraldica.org- The Royal Arms of Great Britain

สหราชอาณาจักร
หมวดหมู่:สัญลักษณ์ของสหราชอาณาจักร
เครื่องยอด (มุทราศาสตร์)

**เครื่องยอด** () เป็นองค์ประกอบของตราอาร์มที่ได้ชื่อดังกล่าวเพราะตำแหน่งที่ตั้งอยู่เหนือหมวกเกราะเหมือนหงอนที่อยู่บนหัวนกบางชนิด

เครื่องยอดแรกที่สุดของอิสริยาภรณ์เป็นภาพที่เขียนบนพัดโลหะ ที่มักจะนำมาใช้ในการประดับตราอาร์ม ที่เขียนบนโล่ ที่ต่อมาเลิกใช้ไป ต่อมาเครื่องยอดใช้แกะบนหนังหรือวัสดุอื่น

เดิม “เครื่องยอด” มักจะติดต่อลงมายังพู่ประดับ แต่ปัจจุบันเครื่องยอดมักจะอยู่เหนือผ้าคาด (torse) ที่ประกอบด้วยสีหลักของโล่ (สีประจำเหล่า) แต่บางครั้งก็จะมีการใช้จุลมงกุฎแทนผ้าคาด แต่ก็มีบ้างในบางกรณีก็มีจุลมงกุฎเหนือผ้าคาดและเป็นส่วนหนึ่งของเครื่องยอดhttp://www.gg.ca/heraldry/pub-reg/project-pic.asp?lang=e&ProjectID=400&ProjectElementID=1408  เครื่องยอดจุลมงกุฎที่ใช้กันบ่อยที่สุดคือรูปสัญลักษณ์ของจุลมงกุฎดยุก ที่มีสี่แฉกแทนที่จะเป็นแปดแฉก ถ้าเป็นเครื่องยอดของเมืองก็มักจะเป็น “มงกุฎเชิงเทิน” (mural crown)http://en.wikipedia.org/wiki/File:Actual_Cluj-Napoca_CoA.png หรือจุลมงกุฎในรูปของหยักเชิงเทิน

สิ่งที่ใช้เป็นเครื่องยอดก็อาจจะเป็นสัตว์โดยเฉพาะสิงโต ตามปกติมักจะเป็นครึ่งด้านหน้า, มนุษย์ที่มักจะเป็นรูปครึ่งตัว, แขนหรือมือถืออาวุธ หรือปีกนก ในเยอรมนีและประเทศใกล้เคียงเครื่องยอดมักจะนำมาจากเครื่องหมายประจำกลุ่มในรูปของหมวกสูง, ขนนกบนหมวกสลับสี หรือแตรงอนคู่ แตรอาจจะมีรูตรงปลายเพื่อเสียบช่อขนนกหรือช่อดอกไม้

## อ้างอิง

*  "Carver of the Month: Ian G. Bennan,"  *Woodezine.* Vol. II, No. VI. June 2004.

## ดูเพิ่ม
* ตราอาร์ม 
* นิยามของตรา 
* เครื่องอิสริยาภรณ์ 

หมวดหมู่:ตราอาร์ม
หมวดหมู่:บรรดาศักดิ์
หมวดหมู่:เครื่องอิสริยาภรณ์
ตราแผ่นดินของนอร์เวย์

**[[ตราแผ่นดิน]]ของ[[นอร์เวย์]]** () เป็นตราอาร์มของประเทศนอร์เวย์ที่ใช้มาตั้งแต่ค.ศ. 1280 ที่เป็นภาพสิงโตยืนผงาดสีทองสวมมงกุฎถือขวานที่มีใบขวานสีเงินบนพื้นตราสีแดง ที่เป็นตราที่มีต้นตอมาจากตราอาร์มของราชวงศ์นอร์เวย์ในยุคกลางซึ่งทำให้เป็นตราที่เก่าที่สุดตราหนึ่งของยุโรป

## ดูเพิ่ม
* ตราอาร์ม 
* นิยามของตรา 
* มุทราศาสตร์

## อ้างอิง

## แหล่งข้อมูลอื่น

นอร์เวย์
หมวดหมู่:สัญลักษณ์ของประเทศนอร์เวย์
สีแดง (มุทราศาสตร์)

right|200px|กูลสสีแดงทางซ้าย หรือ แถวเส้นดิ่งทางขวา
**สีแดง** หรือ **กูลส** () เป็นภาษามุทราศาสตร์ (Heraldry) ที่หมายถึงลักษณะของผิวตรา (Tincture) ที่เป็นสีแดง ที่อยู่ในกลุ่มผิวตราสีหนักที่เรียกว่า “สี”  ถ้าเป็นการแกะพิมพ์ (engraving) “กูลส” ก็จะเป็นแถวเส้นดิ่งหรือ บริเวณที่จารึกด้วยอักษรย่อ “gu.” ของคำว่า “Gules” 

คำว่า “Gules” มาจากภาษาฝรั่งเศสเก่า ว่า “goules” หรือ “gueules” ที่แปลว่า “คอหอย” ที่หมายถึงปากของสัตว์ ปากและคอหอยมีสีแดงฉะนั้นจึงเป็นคำที่ใช้เรียกสี

นักประพันธ์ทางมุทราศาสตร์เชื่อกันมาเป็นเวลาหลายสิบปีแล้วว่าคำว่า “Gules” มาจากภาษาเปอร์เซีย “gol” หรือ “กุหลาบ” ที่เข้ามาในยุโรปทางสเปนมุสลิมหรืออาจจะนำกลับมาโดยนักรบครูเสดที่เดินทางกลับมาจากตะวันออกกลาง แต่เบร้าท์กล่าวว่าไม่มีหลักฐานใดที่สนับสนุนข้อเสนอนี้

ในเครื่องอิสริยาภรณ์โปแลนด์ “กูลส” เป็นสีที่นิยมใช้เป็นพื้นตรามากที่สุด ในคริสต์ศตวรรษที่ 16 ราวครึ่งหนึ่งของตราอาร์มของขุนนางในโปแลนด์ใช้พื้นตราสีแดงโดยมี เครื่องหมาย (Charge) ที่เป็นสีขาว หนึ่งหรือสองเครื่องหมายบนพื้น

รงคตราสีแดงเป็นสัญลักษณ์ของ:
* เพชรพลอย - ทับทิม
* เทพ - เทพมาร์ส

## อ้างอิง

* Brault, Gerard J. (1997). *Early Blazon: Heraldic Terminology in the Twelfth and Thirteenth Centuries*, (2nd ed.). Woodbridge, UK: The Boydell Press. ISBN 0-85115-711-4.

## ดูเพิ่ม
* นิยามของตรา 
* ผิวตรา 

หมวดหมู่:ตราอาร์ม
ดง
สีทอง (มุทราศาสตร์)

thumb|150px|สีทองทางซ้าย หรือ ลายประ
[right|thumb|150px|[ตราแผ่นดินของนอร์เวย์]]
**สีทอง** หรือ **ออร์** () เป็นภาษามุทราศาสตร์ (Heraldry) ที่บรรยายลักษณะของผิวตรา (Tincture) ที่เป็นสีทอง ที่อยู่ในกลุ่มผิวตราสีอ่อนที่เรียกว่ากลุ่ม “โลหะ”  ถ้าเป็นการแกะพิมพ์ (engraving) “ทอง” ก็จะเป็นลายประที่เป็นจุดห่างจากกันเท่าๆ กัน “ออร์” มักจะปรากฏเป็นสีเหลือง แต่บางทีก็ใช้ทองคำเปลวถ้าเป็นภาพในหนังสือวิจิตร 

หรืออาจจะจารึกด้วยอักษรย่อ “Or (heraldry)” ของคำว่า “Or (heraldry)” 

คำว่า “Or” มาจากภาษาฝรั่งเศส ว่า “Or” ที่แปลว่า “ทอง” บางครั้งก็จะใช้คำว่า “Gold” แทนที่จะใช้คำว่า “Or” ในการให้นิยามของตรา บางครั้งเพื่อป้องกันการใช้คำว่า “Or” ซ้ำกันหลายครั้ง หรือเพราะเป็นคำที่นิยมใช้กันเมื่อทำการบันทึก หรือเจ้าหน้าที่ผู้บันทึกนิยามอาจจะนิยมใช้คำว่า “Gold” มากกว่า

อักษร “O” ของ “Or” มักจะสะกดด้วยอักษรตัวใหญ่ เช่นในคำนิยาม *Gules, a fess Or* (พื้นตราสีแดง, แถบขวางสีทอง) เพื่อไม่ให้สับสนกับคำว่า “or” (ที่แปลว่าหรือ) ที่เป็นคำสันธานในภาษาอังกฤษ

รงคตราสีทองเป็นสัญลักษณ์ของ:
* เพชรพลอย - บุษราคัม
* เทพ - พระอาทิตย์
* โลหะ - ทอง
* คุณธรรม - ความศรัทธา หรือ ความเชื่อฟัง และ ความนุ่มนวล

## อ้างอิง

* Woodcock, Thomas and John Martin Robinson (1988). *The Oxford Guide to Heraldry*. Oxford: University Press. ISBN 0192116584

## ดูเพิ่ม
* นิยามของตรา 
* ผิวตรา 

หมวดหมู่:ตราอาร์ม
ทอง
หมวดหมู่:มุทราศาสตร์
ตราแผ่นดินของสเปน

**[[ตราแผ่นดิน]]ของ[[สเปน]]** เป็นตราอาร์มของประเทศสเปนที่ได้รับการอนุมัติให้ใช้ได้ตามกฎหมายเมื่อวันที่ 5 ตุลาคม ค.ศ. 1981 แทนที่ตราชั่วคราว เป็นตราที่นำมาใช้แทนตราของรัฐสเปน (ภายใต้การปกครองของจอมพลฟรันซิสโก ฟรังโก) ตราแผ่นดินปรากฏบนธงชาติสเปน

## ลักษณะ

**ตราแผ่นดินของสเปน** ประกอบไปด้วย ตรา อื่น ๆ อีกหกตรา และสัญลักษณ์ทางมุทราศาสตร์อีกจำนวนหนึ่ง:

ตราแผ่นดินที่ใช้อยู่ในปัจจุบันกำหนดลักษณะตาม:

*Act 33/1981, dated 5 October, on the Coat of Arms of Spain (Official Gazette nº 250, dated 19 October)
*Royal Decree 2964/1981, dated 18 December, approving the official Coat of Arms of Spain design (Official Gazette nº 221, dated 15 September)
*Royal Decree 2267/1982, dated 3 September, technically specifying the colours of the Arms of Spain (Official Gazette nº 221, dated 15 September)





## ประวัติ
}


|-
|}

### ราชวงศ์ฮับส์บูร์ก

[thumb|upright|left|ตราแผ่นดินของ[พระเจ้าเฟลีเปที่ 1 แห่งคาสตีล.]]
[thumb|upright|left|ตราแผ่นดินของ[จักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์|จักรพรรดิคาร์ลที่ 1.]]

#### เฟลีเปที่ 2 ถึง การ์โลสที่ 2




### ราชวงศ์บูร์บง

[thumb|upright|ตราประจำพระองค์ของ[พระเจ้าเฟลีเปที่ 5 แห่งสเปน|พระเจ้าเฟลีเปที่ 5.]]

### ราชวงศ์โบนาปาร์ต

[thumb|upright|left|Middle coat of arms of [Joseph Bonaparte.]]

### สาธารณรัฐสเปน

### รัฐสเปน (ค.ศ. 1936-1975)

## ดูเพิ่ม
* ธงชาติสเปน
* ตราอาร์ม 
* นิยามของตรา 

## อ้างอิง

## แหล่งข้อมูลอื่น

สเปน
หมวดหมู่:สัญลักษณ์ของประเทศสเปน
ตราแผ่นดินของนครรัฐวาติกัน

ตราตราอาร์มของนครวาติกันเป็นตราแผ่นดินที่รับรองโดยกฎหมายพื้นฐานของนครรัฐวาติกันเมื่อวันที่ 7 มิถุนายน ค.ศ.1929 ตราแผ่นดินนี้ถูกกำหนดโดยกฎหมายให้มีพื้นตราสีแดง, กุญแจไขว้สีทองและสีเงิน, ร้อยในวงแหวนสีแดง/สีทอง*,* ภายใต้มงกุฎสีขาว, มงกุฎสีทอง

## ประวัติ
*ข้อมูลเพิ่มเติม : [[Fundamental Law of Vatican City State]]*

ตราอาร์มของนครวาติกันมีอธิบายไว้ในภาคผนวก ข. ของกฎหมายพื้นฐานแห่งนครวาติกันปี 2023

ก่อนหน้านี้ มีการอธิบายไว้ภายใต้หัวข้อ "ภาคผนวก ข. ตราแผ่นดินอย่างเป็นทางการของนครรัฐวาติกัน" ในมาตรา 20 ของกฎหมายพื้นฐานแห่งนครรัฐวาติกันที่บังคับใช้ตั้งแต่วันที่ 22 กุมภาพันธ์ ค.ศ. 2001 กฎหมายปี ค.ศ. 2001 นี้เนื้อหาซ้ำในมาตรา 19 ของ กฎหมายพื้นฐานเดิมของนครรัฐวาติกันได้รับการรับรองเมื่อวันที่ 7 มิถุนายน ค.ศ. 1929

## สัญลักษณ์
* กุญแจไขว้ที่เป็นสีทองและเงินเป็นสัญลักษณ์ของกุญแจสำหรับอาณาจักรสวรรค์ที่นักบุญปีเตอร์ได้รับสัญญา ให้เป็นผู้ปิดและเปิด

*มงกุฎพระสันตะปาปา สามชั้นเป็นสัญลักษณ์ของอำนาจสามอย่างของพระสันตะปาปา: ศาสนา การบริหาร และ การรักษาความยุติธรรม (Sacred Orders, Jurisdiction and Magisterium)
*กางเขนสีทองบนมงกุฎสามชั้นเป็นสัญลักษณ์ของการตรึงกางเขนของพระเยซู

## อ้างอิง

## ดูเพิ่ม
* ตราอาร์ม 
* นิยามของตรา 

นครรัฐวาติกัน
หมวดหมู่:สัญลักษณ์ของนครรัฐวาติกัน
ตราแผ่นดินของไอร์แลนด์

**ตราแผ่นดินของไอร์แลนด์** () เป็นตราอาร์มของประเทศไอร์แลนด์ที่เป็นภาพฮาร์ปเกลลิก (Cláirseach) สีทองบนพื้นสีน้ำเงินนักบุญแพทริก ฮาร์ปเกลลิกเป็นสัญลักษณ์ที่ใช้ในตราต่างๆ ของไอร์แลนด์มาแต่โบราณ ตราอาร์มปัจจุบันลงทะเบียนเป็นตราแผ่นดินของสาธารณรัฐไอร์แลนด์เมื่อวันที่ 9 พฤศจิกายน ค.ศ. 1945

นิยามของตราอย่างเป็นทางการ:




## อ้างอิง

## ดูเพิ่ม
* ตราอาร์ม 
* นิยามของตรา 

ไอร์แลนด์
หมวดหมู่:สัญลักษณ์ของประเทศไอร์แลนด์
ตราแผ่นดินของฮังการี

**ตราแผ่นดินของฮังการี** () เป็นตราอาร์มของประเทศฮังการีที่ได้รับการอนุมัติให้ในการเป็นตราประจำชาติใช้ได้เมื่อวันที่ 3 กรกฎาคม ค.ศ. 1990 หลังจากการปกครองระบบคอมมิวนิสต์สิ้นสุดลง

ตราแผ่นดินเป็นตราที่เคยใช้มาก่อนทั้งที่มีและไม่มีมงกุฎของนักบุญสตีเฟน (Szent Korona) บางครั้งก็เป็นส่วนหนึ่งของตราอาร์มที่ใหญ่กว่าและซับซ้อนกว่า และองค์ประกอบหลายอย่างบนตราก็มาจากสัญลักษณ์ที่มาจากยุคกลาง

เมื่อไม่นานมานี้ประเทศในยุโรปตะวันออกหลายประเทศแม้จะเป็นสาธารณรัฐหันมาใช้มงกุฎในตราแผ่นดินเพื่อแสดงว่ามีประวัติศาสตร์ที่สืบมาจากการปกครองโดยกษัตริย์ ซึ่งตามกฎมุทราศาสตร์ (Heraldry) แล้วเป็นสิ่งที่ไม่ถูกต้อง แม้ว่ารัสเซียและโปแลนด์ต่างก็นำตราอาร์มที่มีมงกุฎกลับมาใช้ หรือออสเตรียและฟินแลนด์ที่ใช้ติดต่อกันมา มงกุฎเหล่านี้อยู่ภายในโล่ซึ่งเป็นสิ่งสำคัญที่สุดในการใช้สัญลักษณ์ตามหลักมุทราศาสตร์  ตามกฎแล้วประเทศที่เป็นสาธารณรัฐควรจะใช้มงกุฎเชิงเทิน (Mural crown) ซึ่งมีลักษณะเหมือนหยักเชิงเทินเช่นที่ใช้กันในมอลตาหรือสาธารณรัฐสเปนที่ 2

## ประวัติ

## ดูเพิ่ม
* ตราอาร์ม 
* นิยามของตรา

## อ้างอิง

* Hungarian Coat of Arms on Flag

## แหล่งข้อมูลอื่น

* The Hungarian Coat of Arms and the law regulating its use. In Hungarian; with downloadable pictures 
* The Hungarian Coat of Arms 
* History of the Coat of Arms of Hungary  (in Hungarian, with pictures)
* History of the Coat of Arms of Hungary from Szeged University (in Hungarian, with pictures)

ฮังการี
หมวดหมู่:สัญลักษณ์ของประเทศฮังการี
ไชยามพวาน

**ไชยามพวาน** หรือ **ไชยามพวาร** เป็นหนึ่งในเทวดา 18 องค์ที่อาสาอวตารลงมาเป็นวานรสิบแปดมงกุฎทหารเอกของพระราม หัวโขนของวานรสิบแปดมงกุฎจะมีมาลัยทอง (วงกลมสีเหลือทองหรือมงกุฎครอบอยู่) เทวดาผู้อวตารลงมาเป็นไชยามพวาน คือ พระอีศาณหรือพระวิศาลเทวบุตร แบ่งภาคลงมา ในทัพเมืองขีดขินของสุครีพ ไชยามพวานได้รับพรจากพระอิศวรให้เป็นผู้ถือธงชัยนำกองทัพ เพราะมีนามเป็นมงคลข่มศัตรู เมื่อเสร็จศึกได้รับการแต่งตั้งเป็นเสนาฝ่ายขวาเมืองขีดขิน

## ลักษณะและความเป็นมาของตัวละคร

## โคลงภาพจิตรกรรมฝาผนังเรื่องรามเกียรติ์ ที่พระระเบียงวัดพระศรีรัตนศาสดาราม
ภาพจิตรกรรมฝาผนังชุดรามเกียรติ์นี้เริ่มเขียนตั้งแต่ภาพพระนารายณ์อวตารในปางต่าง ๆ ก่อนที่จะอวตารมาเป็นพระรามในเรื่องรามเกียรติ์

ภาพเขียนนี้มีทั้งหมด 178 ห้อง มีทั้งคำบรรยายใต้ภาพและคำบรรยายเป็นโคลงสลักบนแผ่นหินอ่อนติดอยู่ที่ เสารอบพระระเบียง และมีภาพตัวละครสำคัญอีก 80 ภาพ ซึ่งส่วนใหญ่เป็นฝ่ายอสูรและฝ่ายวานร เขียนอยู่ตามซุ้มประตูและมุขพระระเบียง โคลงประจำภาพว่า

## อ้างอิง

* สี ลักษณะหัวโขน และประวัติสังเขปของตัวละครในเรื่องรามเกียรติ์ นาย ประพันธ์ สุคนธชาติ รวบรวม

## แหล่งข้อมูลอื่น
* ไชยามพวาน จิตรกรรมฝาผนังวัดหัวลำโพง wathualampong.com 
* ๑๘ มงกฎ คือ เทวดาแปลง แผลงฤทธิ์มาช่วยพระราม 
* หัวโขน-สำนักงานคณะกรรมการวัฒนธรรมแห่งชาติ www.culture.go.th 
* สีที่ใช้กับหัวโขน  
* จารีตนาฏศิลป์ไทย โดย นาย ประเมษฐ์ บุณยะชัย นิตยสารศิลปากร  ปีที่ ๕๐ ฉบับที่ ๑  มกราคม-กุมภาพันธ์ ๒๕๕๐   หน้า ๕ - ๑๙ 
* ภาพจิตรกรรมฝาผนัง เรื่องรามเกียรติ์ วัดหัวลำโพง wathualampong.com 
* โคลงรามเกียรติ์ รอบพระระเบียงวัดพระศรีรัตนศาสดาราม www.bloggang.com-praingpayear

หมวดหมู่:ตัวละครในรามเกียรติ์
หมวดหมู่:ตัวละครที่เป็นลิง
รัฐสุลต่านซูลู

**รัฐสุลต่านซูลู** (ยาวี: سلطنة سولو دار الإسلام) เป็นรัฐสุลต่านในประวัติศาสตร์ มีพื้นที่ครอบคลุมหมู่เกาะในทะเลซูลูทางตอนใต้ของประเทศฟิลิปปินส์ในปัจจุบัน รัฐสุลต่านซูลูก่อตั้งขึ้นในปี ค.ศ. 1405 แต่นักประวัติศาสตร์มุสลิมหลายคนเชื่อว่าก่อตั้งก่อนหน้านั้น

ในช่วงที่รัฐขยายอาณาเขตได้กว้างไกลที่สุด ได้มีอาณาเขตทางตะวันออกไปถึงคาบสมุทรทางตะวันตกของเกาะมินดาเนา ทางตะวันตกและทางใต้กินพื้นที่ไปถึงรัฐซาบะฮ์ในปัจจุบัน และทางเหนือมีพื้นที่ไปถึงเกาะปาลาวัน

## อ้างอิง

หมวดหมู่:รัฐสิ้นสภาพในประเทศฟิลิปปินส์
หมวดหมู่:อดีตรัฐในอารักขา
หมวดหมู่:อดีตรัฐในอารักขาของสเปน
หมวดหมู่:อดีตรัฐในอารักขาของสหรัฐ
หมวดหมู่:รัฐสุลต่านในอดีต
หมวดหมู่:เอเชียตะวันออกเฉียงใต้ภาคพื้นสมุทร
ซ
หมวดหมู่:รัฐบรรณาการของจักรวรรดิจีน
ตราแผ่นดินของบัลแกเรีย

**[[ตราแผ่นดิน]]ของ[[บัลแกเรีย]]** (, *Gerb na Bălgariya*, ) เป็นตราอาร์มของประเทศบัลแกเรีย ที่ประกอบด้วยสิงโตยืนบนโล่ที่มีพื้นสีแดง เครื่องยอดของตราเป็นมงกุฎของจักรวรรดิบัลแกเรียที่ 2 ประคองสองข้างด้วยสิงโตยืนสวมมงกุฎทอง ฐานรองเป็นกิ่งโอ้คและแถบขาวที่มีคำขวัญจารึกว่า “ความเป็นอันหนึ่งอันเดียวกันเป็นบ่อเกิดของอำนาจ”

## คำบรรยาย
ตราแผ่นดินของบัลแกเรียปัจจุบันเริ่มใช้ในปี ค.ศ. 1997 เป็นตราที่ประยุกต์เล็กน้อยจากตราอาร์มที่ใช้ระหว่างปี ค.ศ. 1927 ถึงปี ค.ศ. 1946 ตราอาร์มเหล่านี้มีพื้นฐานมาจากตราที่มีลักษณะคล้ายคลึงกันก่อนหน้านั้น ที่ใช้ครั้งแรกโดยสมเด็จพระเจ้าเฟอร์ดินานด์ที่ 1 แห่งบัลแกเรีย (ค.ศ. 1887-ค.ศ. 1918) เป็นตราอาร์มส่วนพระองค์ ตราสัญลักษณ์ก่อนหน้านั้นที่รวมสิงโตยืนสีทองกับตราแผ่นดินของสหภาพโซเวียตเลิกใช้ในปี ค.ศ. 1989 เมื่อบัลแกเรียยุติการปกครองระบบคอมมิวนิสต์ รัฐธรรมนูญบัลแกเรียฉบับใหม่ที่เริ่มใช้ในปี ค.ศ. 1991 บรรยายตราแผ่นดินของบัลแกเรียว่า:

## ดูเพิ่ม
* ธงชาติบัลแกเรีย
* ตราอาร์ม 
* นิยามของตรา
 
## อ้างอิง

## แหล่งข้อมูลอื่น

หมวดหมู่:สัญลักษณ์ของประเทศบัลแกเรีย
บัลแกเรีย
ตราแผ่นดินของโปรตุเกส

**[[ตราแผ่นดิน]]ของ[[โปรตุเกส]]** () เป็นตราอาร์มของประเทศโปรตุเกสที่เริ่มใช้อย่างเป็นทางการเมื่อวันที่ 30 มิถุนายน ค.ศ. 1911 พร้อมกับธงชาติโปรตุเกส เป็นตราที่ประยุกต์มาจากตราอาร์มที่ใช้โดยราชอาณาจักรโปรตุเกสมาตั้งแต่ยุคกลาง

## ประวัติและความหมาย
ตราอาร์มของโปรตุเกสเป็นผลมาจากการเปลี่ยนแปลงต่อเติมมาเป็นเวลาเกือบหนึ่งพันปี ที่เริ่มตั้งแต่เฮนรีเคานท์แห่งโปรตุเกสที่เป็นพื้นสีน้ำเงินและกางเขนเงิน หลังจากนั้นก็มีการเพิ่มเติมและลบบางสิ่งบางอย่างออกเรื่อยมาจนกลายมาเป็นตราที่ซับซ้อนที่มาได้รับการยอมรับอย่างเป็นทางการใน ค.ศ. 1911 หลังจากโค่นล้มพระเจ้ามานูเอลที่ 2 แห่งโปรตุเกสในการปฏิวัติของฝ่ายนิยมรัฐใน ค.ศ. 1910 แถบสองแถบตอนล่างของตราเป็นสีเขียวและแดงซึ่งเป็นสีของธงชาติของโปรตุเกส

## วิวัฒนาการของโล่ในตราอาร์ม
### ตราอาร์มของอาณาจักรเคานท์แห่งโปรตุเกส
>
ไฟล์:Shield of the County of Portugal (1095-1139).png |ค.ศ. 1095–1139
ไฟล์:Shield of the Kingdom of Portugal (1139-1247).png |ค.ศ. 1139–1247
ไฟล์:Shield of the Kingdom of Portugal (1248-1385).png |ค.ศ. 1248–1385
ไฟล์:Shield of the Kingdom of Portugal (1385-1481).png |ค.ศ. 1385–1481
ไฟล์:Shield of the Kingdom of Portugal (1481-1910).png |ตั้งแต่ ค.ศ.1481


### ตราอาร์มราชวงศ์ของโปรตุเกส
>
ไฟล์:Coat of arms of the Kingdom of Portugal (Enciclopedie Diderot).svg|ตราแผ่นดินในสมัยราชอาณาจักร
ไฟล์:Shield of the Kingdom of Portugal (1481-1910).png|ตราแผ่นดินอย่างย่อสมัยราชอาณาจักร
ไฟล์:COA Reino de Algarve 1666.jpg|ตราอาร์มของ Kingdom of the Algarves 
ไฟล์:Coat of Arms of D. Henry of Burgundy, Count of Portugal.png|ตราอาร์มของ House of Borgonha
ไฟล์:Brasao de Aviz.PNG|ตราอาร์มของ House of Aviz
ไฟล์:Coat of Arms of the Royal House of Aviz-Beja.png|ตราอาร์มของ House of Beja
ไฟล์:Full Ornamented Royal Coat of Arms of Spain (1621-1668).svg|ตราอาร์มของ House of Habsburgo
ไฟล์:Brasao-Brigantina.png|ตราอาร์มของHouse of Bragança


## ดูเพิ่ม
* ธงชาติโปรตุเกส
* ประวัติศาสตร์โปรตุเกส
* ตราอาร์ม 
* นิยามของตรา 

## อ้างอิง

## แหล่งข้อมูลอื่น

หมวดหมู่:สัญลักษณ์ของประเทศโปรตุเกส
โปรตุเกส
รปปงงิฮิลส์

**รปปงงิฮิลส์** () เป็นหนึ่งในโครงการพัฒนาอสังหาริมทรัพย์แบบครบวงจรที่ใหญ่ที่สุดในญี่ปุ่น ตั้งอยู่ในย่าน รปปงงิ เขตมินาโตะ โตเกียว

อาคารนี้ก่อสร้างโดย โมริ มิโนรุ ประกอบด้วยพื้นที่สำนักงาน อพาร์ทเมนต์ ร้านค้า ภัตตาคาร ร้านกาแฟ โรงภาพยนตร์ พิพิธภัณฑ์ โรงแรม สถานีโทรทัศน์ ทวิอัฒจันทร์กลางแจ้ง และ สวนสาธารณะขนาดเล็ก. จุดเด่นคืออาคารโมริทาวเวอร์ ที่มีความสูง 54 ชั้น

รปปงงิ ฮิลล์ เป็นสถานที่จัดงานนิทรรศการยูไนเต็ดบัดดีแบส์ ในปี ค.ศ. 2005 ซึ่งเป็นการจัดครั้งแรกในญี่ปุ่น งานนิทรรศการนี้เปิดโดยประธานาธิบดีแห่งสหพันธรัฐเยอรมนี นายฮอสท์ เคอเลอร์ พร้อมด้วยนายกรัฐมนตรีญี่ปุ่น นายจุนอิจิโร โคอิซูมิ ตามการรายงานของ Mori-Group ซึ่งเป็นผู้สนับสนุนโครงการในกรุงโตเกียว มีสถิติผู้เข้าชมมากถึง 3 ล้านคน ตลอดการจัดงานนาน 6 สัปดาห์

## อ้างอิง

## อ่านเพิ่มเติม
* Matsutani, Minoru, "Roppongi Hills:  As status symbol, it tops the rest, Roppongi Hills an allure for the trendy, the scandalous, and those curious about both", *Japan Times*, November 10, 2009, p.&nbsp;3.

## แหล่งข้อมูลอื่น

* เว็บไซต์อย่างเป็นทางการ รปปงงิฮิลล์ 
* Virtual Tour  ของรปปงงิฮิลล์

หมวดหมู่:ตึกระฟ้าในโตเกียว
หมวดหมู่:สิ่งก่อสร้างในเขตมินาโตะ (โตเกียว)
เลตเดอะมิวสิกเพลย์

"**เลตเดอะมิวสิกเพลย์**" () เป็นซิงเกิลที่บันทึกเสียงโดยนักร้องจากวอชิงตันดีซี แชนนอน

หมวดหมู่:ซิงเกิลในปี พ.ศ. 2539
หมวดหมู่:ซิงเกิลในปี พ.ศ. 2526
พื้นตรา (มุทราศาสตร์)

**พื้นตรา** () ในมุทราศาสตร์พื้นตราคือสีพื้นของตราอาร์ม ที่มักจะประกอบด้วยผิวตรา หนึ่งหรือสองสีที่อาจจะเป็น (สี หรือ โลหะ) หรือ ขนสัตว์ (Heraldic fur) พื้นตราอาจจะแบ่งเป็นช่องตรา (Division of the field) ที่อาจจะเป็นลักษณะลวดลาย (Variation of the field) 

ในบางกรณีที่ไม่บ่อยนักพื้นตราหรือช่องตราจะไม่มีรงคตรา แต่จะเป็นภูมิทัศน์  พื้นตราที่เป็นภูมิทัศน์ถือกันโดยนักมุทราศาสตร์ว่าไม่ถูกต้องตามหลักมุทราศาสตร์และทำให้ลดค่าลง เพราะเป็นขัดกับหลักมุทราศาสตร์ที่ว่าตราต้องเป็นลวดลายที่ง่าย เป็นรูปที่มีสีจัด และไม่อาจจะนำมาจากคำนิยามได้

ตัวอย่างดังกล่าวก็ได้แก่ตราอาร์มของเคานท์เซซาเร ฟานีhttp://www.armorial-register.com/arms-it/count-cesare-fani.html  ที่ตรงกับคำนิยามของตราที่ว่า "sky proper"  หรือตราของอินเวอราเรย์ และสภาดิสตริคท์คอมมินิตี้ในสกอตแลนด์มีพื้นตราเป็น "คลื่นทะเล"

## อ้างอิง

## ดูเพิ่ม
* ผิวตรา 
* ตราอาร์ม 
* นิยามของตรา 
* เครื่องอิสริยาภรณ์ 

หมวดหมู่:ตราอาร์ม
หมวดหมู่:บรรดาศักดิ์
หมวดหมู่:เครื่องอิสริยาภรณ์
หมวดหมู่:มุทราศาสตร์
อัลติเมตคลีนเนอร์

**อัลติเมตคลีนเนอร์** () เป็นสปายแวร์ที่หลอกลวงว่าเป็นโปรแกรมป้องกันไวรัส โดยการทำงานคือโปรแกรมดังกล่าวจะสร้างป็อปอัพลวงของระบบวินโดวส์ โดยเจตนาจะทำให้ผู้ใช้ที่ได้รับข้อความดังกล่าวหลงเชื่อว่าคอมพิวเตอร์ของตนติดสปายแวร์ และหากต้องการกำจัดสปายแวร์ดังกล่าว ผู้ใช้จะต้องซื้อโปรแกรมอัลติเมตคลีนเนอร์ตัวเต็มเพื่อกำจัดสปายแวร์ นอกจากนี้โปรแกรมดังกล่าวยังอาจสร้างป็อปอัพโฆษณาจำนวนมากในระหว่างท่องอินเทอร์เน็ต และอาจทำให้สปายแวร์อื่น ๆ ถูกติดตั้งมาในเครื่องด้วย สำหรับโปรแกรมอัลติเมตคลีนเนอร์เวอร์ชันสุดท้ายได้แก่รุ่น 2007

ปัจจุบันเว็บไซต์ที่ทำให้ผู้ใช้ดาวน์โหลดโปรแกรมกำจัดสปายแวร์ลวงดังกล่าวหยุดให้บริการไปแล้ว แต่สปายแวร์ดังกล่าวอาจยังคงฝังตัวในคอมพิวเตอร์ได้ วิธีการกำจัดก็คือให้ใช้โปรแกรมป้องกันไวรัส เช่น เอวีจี แอนติไวรัส สปายบอต แอดอแวร์ เป็นต้น เพื่อตรวจสอบและกำจัดสปายแวร์ตัวนี้

## ดูเพิ่ม
* มัลแวร์
* สปายแวร์
* แอดแวร์
* โทรจัน (คอมพิวเตอร์)

## แหล่งข้อมูลอื่น
* ข้อมูลเกี่ยวกับอัลติเมตคลีนเนอร์และวิธีการกำจัดจาก Parasite Database  
*  ข้อมูลเกี่ยวกับอัลติเมตคลีนเนอร์และวิธีการกำจัดจาก Spyware Techie  
* เครื่องมือ Smit Fruad Fix สำหรับกำจัดสปายแวร์บางชนิด 

หมวดหมู่:ไวรัสคอมพิวเตอร์ 
หมวดหมู่:มัลแวร์
ยูสไตน์ โกเดอร์

thumb|ยูสไตน์ โกเดอร์
**ยูสไตน์ โกเดอร์** () เป็นนักเขียนชาวนอร์เวย์ และเป็นเจ้าของผลงานชื่อดังหลายเล่ม ทั้งนวนิยาย เรื่องสั้น และหนังสือสำหรับเด็ก โกเดอร์มักจะเขียนงานจากมุมมองของเด็กที่สำรวจและมองเห็นความอัศจรรย์ของโลก งานหลายชิ้นของเขาเป็นงานเขียนแบบเรื่องซ้อนเรื่อง (Metafiction)

ผลงานที่มีชื่อเสียงที่สุดของโกเดอร์คือโลกของโซฟี ซึ่งเป็นนวนิยายเกี่ยวกับประวัติความคิดทางปรัชญา โดยงานชิ้นนี้ได้รับการแปลเป็นภาษาต่าง ๆ ถึง 53 ภาษา และมียอดพิมพ์มากกว่า 30 ล้านเล่ม

## ผลงาน
*Diagnosen og andre noveller
*ปราสาทกบ
*Kabalmysteriet
*โลกของโซฟี
*คริสต์มาสปริศนา
*Bibbi Bokkens magiske bibliotek
*ภาพผ่านกระจกหม่นมัว
*สวัสดีชาวโลก
*จดหมายรักถึงนักบุญ
*Maya
*Sirkusdirektørens datter
*ส้มสื่อรัก
*Sjakk Matt
*De gule dvergene
*Slottet i Pyreneene

## อ้างอิง

หมวดหมู่:นักเขียนชาวนอร์เวย์
หมวดหมู่:บุคคลจากออสโล
โนบอดี (เพลง)

**"โนบอดี"** () เป็นเพลงแดนซ์ป็อป โปรดิวซ์โดย พัก จิน-ย็อง ขับร้องโดยวงเกิร์ลกรุปเกาหลีที่ชื่อ วันเดอร์เกิลส์ ออกขายในรูปแบบดิจิทัลดาวน์โหลดเมื่อวันที่ 22 กันยายน ค.ศ. 2008 ในเกาหลี ถือเป็นเพลงยอดนิยม มียอดการค้นหาระดับ 1 และติดอันดับ 1 บนเว็บไซต์ดนตรีดิจิทัลหลายแห่ง

## รางวัล

## รายชื่อเพลง
;ดิจิทัลซิงเกิล – สหรัฐ
# "Nobody" — 3:34

;โนบอดี (เวอร์ชัน Sing-Along) – สหรัฐ
# "Nobody (English version)" — 3:34
# "Nobody (Karaoke Version)" — 3:34
# "Nobody (Instrumental Remastered)" — 3:36

;โนบอดี (ริมิกซ์อิดิชัน) – สหรัฐ
# "Nobody" (Jason Nevins Remix) — 3:32
# "Nobody" (Jason Nevins Extended Remix) — 5:50
# "Nobody" (Jason Nevins Remix) [Instrumental] — 3:32
# "Nobody" (Jason Nevins Extended Remix) [Instrumental] — 5:50

## ชาร์ต
### ชาร์ตประจำสัปดาห์

### ชาร์ตสิ้นปี

## ประวัติการวางจำหน่าย

## อ้างอิง

หมวดหมู่:ซิงเกิลในปี พ.ศ. 2552
หมวดหมู่:ซิงเกิลในปี พ.ศ. 2551
หมวดหมู่:เพลงแดนซ์ป็อป
หมวดหมู่:เพลงภาษาเกาหลี
หมวดหมู่:ซิงเกิลในสังกัดเจวายพีเอนเตอร์เทนเมนต์
หมวดหมู่:เพลงของวันเดอร์เกิลส์
สีลัพพตปรามาส

[150px|left|thumb|[สาธุในศาสนพิธีที่เมืองหริทวาร ประเทศอินเดีย]] 

**สีลัพพตปรามาส** () มาจากการสมาสคำว่า สีล (แปลว่า ศีล) + วต (แปลว่า พรต) + ปรามาส (อ่านว่า ปะ-รา-มาด, แปลว่า การจับต้อง, การลูบคลำ (ใช้ในความหมายใกล้เคียงกับคำว่ายึดมั่น)

สีลัพพตปรามาส คือ การยึดมั่นในข้อห้าม (ศีล) และข้อปฏิบัติ (วัตรหรือพรต) มีความเห็นว่าเราเป็นผู้ครอบครองศีล วัตร หรือความบริสุทธิ์ มีลักษณะถือศีลเหมือนคนแบกศีล จัดเป็นความเห็นผิดหรือมิจฉาทิฐิอย่างหนึ่ง 

ผู้ที่ละสีลัพพัตปรามาสได้ คือ พระอริยบุคคล ก็จะเป็นผู้รักษาศีลในลักษณะศีลช่วยให้วาง ช่วยให้เบาสบาย เหมือนคนทิ้งของหนัก เดินตัวเปล่าอย่างสบายตัว ฉะนั้น เพราะเห็นประโยชน์ของศีลอย่างเต็มที่ เป็นการรักษาศีลด้วยปัญญา แต่ผู้ยังเป็นปุถุชนย่อมต้องเป็นผู้ที่ต้องถือศีลด้วยการแบกไปก่อน เป็นการถือศีลด้วยศรัทธาไปก่อน จนกว่าจะเป็นพระอริยบุคคล จึงละสีลัพพัตปรามาสลงเสียได้ สีลัพพัตปรามาส จัดเข้าในกลุ่มสังโยชน์ขั้นต้นที่พระอริยบุคคลระดับโสดาบันละได้

## อ้างอิง

หมวดหมู่:สังโยชน์
อควา (วงดนตรี)

**อควา** () เป็นกลุ่มดนตรีแดนซ์ป็อป จากประเทศเดนมาร์ก เป็นที่รู้จักในผลงานแจ้งเกิดกับซิงเกิล "Barbie Girl" วงก่อตั้งในปี 1989 ประสบความสำเร็จไปทั่วโลกปลายคริสต์ทศวรรษ 1990 และต้นคริสต์ทศวรรษ 2000 มีซิงเกิลอันดับ 1 บนยูเคซิงเกิลชาร์ตกับ 3 ซิงเกิล วงออกผลงาน 2 อัลบั้มชุด *Aquarium* ในปี 1997 และ *Aquarius* ในปี 2000 ก่อนที่จะแตกวงไปในเดือนกรกฎาคม 2001 วงมียอดขายมากกว่า 33 ล้านชุดอัลบั้มและซิงเกิล ทำให้เป็นวงเดนมาร์กที่ประสบความสำเร็จที่สุดที่เคยมีมา

ในช่วงแรกซิงเกิลของวงติดท็อป 10 ในหลายประเทศ ในที่ที่เพลงแนวยูโรเปียนป็อปไม่ประสบความสำเร็จมาก อย่างเช่นในสหรัฐอเมริกา ออสเตรเลียและประเทศญี่ปุ่น วงเกิดข้อขัดแย้งกับเพลง "Barbie Girl" ซึ่งผู้ทำตุ๊กตาบาร์บี้ได้ฟ้องร้องวง แต่ในที่สุดคดีความก็ไม่ถูกพิจารณาในปี 2002

สมาชิกของวงประกอบด้วย นักร้อง  Lene Nystrøm และ Rene Dif มือคีย์บอร์ดคือ Søren Rasted และมือกีตาร์คือ Claus Norreen ในช่วงที่แยกวงกันไป Nystrøm, Dif และ Rasted ประสบความสำเร็จในฐานะศิลปินเดี่ยวมีเพลงติดชาร์ต ส่วน Norreen ทำงานด้านรีมิกซ์เพลงให้กับศิลปินอื่น

วงประกาศกลับมารวมตัวเมื่อ 26 ตุลาคม ค.ศ. 2007 ในทัวร์คอนเสิร์ต และออกผลงานอัลบั้มรวมเพลงที่มีเพลงใหม่ ในเดือนธันวาคม ค.ศ. 2008 ต่อมาพวกเขาประกาศว่าจะมี 3 คอนเสิร์ตในปี 2009

## อ้างอิง

หมวดหมู่:กลุ่มดนตรีหลายสัญชาติ
หมวดหมู่:กลุ่มดนตรีสัญชาติเดนมาร์ก
หมวดหมู่:ศิลปินสังกัดเอ็มซีเอเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2537
หมวดหมู่:วงกลุ่มสี่
แม่น้ำคองโก

**แม่น้ำคองโก** (; ; ; ) อดีตมีชื่อว่า **แม่น้ำซาอีร์** () เป็นแม่น้ำที่ใหญ่ที่สุดในภูมิภาคแอฟริกากลาง เป็นแม่น้ำที่ยาวที่สุดเป็นอันดับ 2 ของทวีปแอฟริกา (เป็นรองแม่น้ำไนล์) และเป็นแม่น้ำที่มีความลึกที่สุดในโลก ในจุดที่ลึกสุด ลึกถึง 220 เมตร ระบบแม่น้ำคองโก-ลูอลาบา-แชมเบซี มีความยาวรวมทั้งสิ้น 4,700 กม. ถือเป็นแม่น้ำที่ยาวที่สุดเป็นอันดับ 9 ของโลก แชมเบซีเป็นลำน้ำสาขาของแม่น้ำลูอลาบา ส่วนแม่น้ำลูอลาบาเป็นชื่อบริเวณต้นน้ำของแม่น้ำคองโก

หากทำการวัความยาวตั้งแต่ ลูอลาบา อันเป็นลำน้ำสาขาหลักของแม่น้ำคองโกจะทำให้มีความยาวรวมอยู่ที่ 4,370 กม. แม่น้ำคองโกเป็นแม่น้ำสายหลักสายเดียวในโลกที่ไหลผ่านเส้นศูนย์สูตรสองครั้ง แม่น้ำคองโกมีพื้นที่ลุ่มน้ำทั้งหมดประมาณ 4,000,000 ตร.กม. หรือคิดเป็น 13% ของทวีปแอฟริกา

## ชื่อ
ชื่อของแม่น้ำสายนี้ตั้งตามชื่อของราชอาณาจักรคองโก ซึ่งครั้งหนึ่งเคยตั้งอยู่ริมแม่น้ำทางใต้ อาณาจักรนี้ตั้งชื่อตามชื่อของกลุ่มชาติพันธุ์คองโก (ในคริสต์ศตวรรษที่ 17 รู้จักกันในชื่อชาว "Esikongo")

## ลุ่มน้ำ
บริเวณลุ่มน้ำของแม่น้ำคองโก ครอบคลุมพื้นที่  ซึ่งใหญ่กว่าประเทศอินเดีย อัตราการไหลของน้ำในแม่น้ำคองโกนั้นมีอัตราการไหลอยู่ที่ตั้งแต่ 23,000 ถึง 75,000 ลูกบาศก์เมตรต่อวินาที อัตราเฉลี่ยอยู่ที่ 41,000 ลูกบาศก์เมตรต่อวินาทีแม่น้ำนี้นำตะกอนแขวนลอยไปที่มหาสมุทรแอตแลนติก 86 ล้านตันทุกปี และ bedload เพิ่มเติมที่ 6%

แม่น้ำและลำน้ำสาขาของแม่น้ำคองโกไหลผ่านป่าฝนคองโก อันเป็นป่าฝนที่มีขนาดใหญ่เป็นอันดับที่ 2 ของโลก รองจากป่าดิบชื้นแอมะซอน แม่น้ำคองโกยังมีอัตราการไหลของน้ำและมีขนาดลุ่มน้ำใหญ่เป็นอันดับที่ 2 รองจากแม่น้ำแอมะซอนด้วย นอกจากนี้แม่น้ำคองโกถือเป็นแม่น้ำที่ลึกที่สุดในโลก โดยมีจุดที่ลึกที่สุดอยู่ที่มากกว่า  220 เมตร และด้วยความที่นอกจากจะมีลุ่มน้ำขนาดใหญ่แล้ว มันยังมีลุ่มน้ำสองฝั่ง คือจากทั้งทางเหนือและทางใต้ของเส้นศูนย์สูตร ทำให้การไหลของน้ำมีเสถียรภาพมาก เพราะจะมีลุ่มน้ำไม่ฝั่งใดก็ฝั่งหนึ่งที่อยู่ในฤดูฝน

## อ้างอิง

## ข้อมูลทั่วไป
* 
* Forbath, Peter (1979). *The River Congo: The Discovery, Exploration and Exploitation of the World's Most Dramatic River*. New York: E. P. Dutton,. .

## แหล่งข้อมูลอื่น

คองโก
ค
สีน้ำเงิน (มุทราศาสตร์)

right|200px|thumb|“Azure” สีน้ำเงินทางซ้าย หรือ ขีดตามแนวนอนทางขวา
**สีน้ำเงิน** หรือ **เอเชอร์** () เป็นภาษามุทราศาสตร์ (Heraldry) ที่บรรยายลักษณะของผิวตรา (Tincture) ที่เป็นสีน้ำเงิน ที่อยู่ในกลุ่มผิวตราสีหนักที่เรียกว่า “สี” ถ้าเป็นการแกะพิมพ์ (engraving) “เอเชอร์” ก็จะเป็นขีดตามแนวนอน หรืออาจจะจารึกด้วยอักษรย่อ “az.” หรือ “b.” ของคำว่า “Azure” 

คำว่า “Azure” มาจากภาษาเปอร์เซีย “لاژورد” (lazhward) ซึ่งเป็นชื่อสถานที่ที่เป็นที่รู้จักกันว่ามีแหล่งหินที่มีสีน้ำเงินเข้มที่ปัจจุบันเรียกว่าหินลาพิส ลาซูไล (lapis lazuli หรือ หินจาก lazhward) คำนี้เข้ามาในภาษาภาษาฝรั่งเศสเก่าในคริสต์ศตวรรษที่ 12 และแผลงไปใช้ในการบรรยายสีของผิวตราของตราอาร์ม “Azure” ที่แปลว่า “น้ำเงิน” 

ในภาษามุทราศาสตร์ “Azure” แปลง่าย ๆ ว่า “สีน้ำเงิน” คำแรกใช้โดยขุนนางนอร์มันผู้พูดภาษาฝรั่งเศส คำหลังที่เพียงแต่เรียกชื่อสีใช้โดยชนสามัญชาวแองโกล-แซ็กซอน “สีน้ำเงิน” เป็นสีที่ใช้กันมากบนอาวุธและธง

นอกไปจากสีน้ำเงินมาตรฐานแล้วก็ยังมีสีน้ำเงินอ่อนที่เรียกว่า “สีท้องฟ้า” (bleu celeste) ทั้งสองสีต่างก็มิได้มีการระบุระดับความอ่อนแก่ของสีอย่างแน่นอน แต่ “สีน้ำเงิน” จะใช้เป็นสีที่เข้มกว่า “สีท้องฟ้า” มาก

ผิวตราสีน้ำเงินเป็นสัญลักษณ์ ของ:
* เพชรพลอย - แซฟไฟร์
* เทพ - เทพจูปิเตอร์

## อ้างอิง

## ดูเพิ่ม
* นิยามของตรา 
* ผิวตรา

หมวดหมู่:ตราอาร์ม
น้ำเงิน
ถนนพุทธบูชา

**ถนนพุทธบูชา** () เป็นถนนที่แยกจากถนนพระรามที่ 2 บริเวณคลองเจ้าคุณ ในท้องที่แขวงบางมด เขตจอมทอง กรุงเทพมหานคร ไปบรรจบกับถนนประชาอุทิศที่ทางแยกนาหลวง ในท้องที่แขวงบางมด เขตทุ่งครุ เป็นถนนขนาด 4 ช่องจราจร ถนนเส้นนี้เริ่มก่อสร้างตั้งแต่สมัยที่กำนันปลิว เกิดชูชื่น เป็นกำนันตำบลบางมด และก่อสร้างเสร็จในสมัยของกำนันสงวน สวนส้มจีน ซึ่งเป็นลูกเขยของกำนันปลิว เกิดชูชื่น เดิมถนนสายนี้มีจุดเริ่มต้นที่ปากซอยสุขสวัสดิ์ 14 ไปสิ้นสุดที่บริเวณปากซอยพุทธบูชา 31 ไม่ถึงวัดพุทธบูชา การก่อสร้างถนนเส้นนี้เป็นไปอย่างยากลำบาก เนื่องจากกำนันปลิวต้องไปเจรจาขอที่ของลูกบ้านเป็นจำนวนมาก และแนวถนนจะต้องเลาะไปตามแนวเขตที่ดินของผู้บริจาครายต่าง ๆ จึงเป็นสาเหตุให้ถนนเส้นนี้มีลักษณะคดเคี้ยวไปมา นอกจากจะเสียที่ดินแล้วบ้านไหนที่ถนนตัดผ่านจะต้องช่วยกันขุดดินในสวนมาพูนถมเป็นถนน จะเห็นได้ว่าผู้เสียสละในอดีตนอกจากจะเสียที่ดินแล้วยังต้องเสียค่าใช้จ่ายเพิ่มเติมในการทำถนนในส่วนที่ดินของตนเองอีกด้วย  

thumb|300x300px|คำไว้อาลัยกำนัน ปลิว   เกิดชูชื่น  โดยท่านปลัดอำเภอ เล็ก  ภาณุนันท์   ปลัดอำเภอบางขุนเทียน ๑ เม.ย. พ.ศ. ๒๕๑๕

ถนนพุทธบูชามีถนนอีกส่วนหนึ่ง เชื่อมทางแยกกาญจนาภิเษก-ประชาอุทิศ  ถนนนี้เกิดขึ้นจากสร้าง ถนนกาญจนาภิเษก ด้านใต้

## สถานที่สำคัญ
* มหาวิทยาลัยเทคโนโลยีพระจอมเกล้าธนบุรี
* สวนธนบุรีรมย์
* ศูนย์ฝีกกีฬาเฉลิมพระเกียรติ
* วัดพุทธบูชา
* โรงเรียนวัดพุทธบูชา
* โรงเรียนนาหลวง
* วัดหลวงพ่อโอภาสี

พุทธบูชา
พุทธบูชา
พุทธบูชา
แฟรงก์

**แฟรงก์** สามารถหมายถึง
* แฟรงก์ (ชื่อ) - ชื่อต้นของบุคคล
* แฟรงก์ (นามสกุล) - นามสกุลของบุคคล
* ชาวแฟรงก์ - กลุ่มชนเจอร์มานิกตะวันตกที่เริ่มก่อตัวขึ้นราวคริสต์ศตวรรษที่ 3
* นากาจิมะ คิ-84 - เครื่องบินขับไล่ของจักรวรรดิญี่ปุ่น

## บุคคล
* แฟรงก์ แลมพาร์ด (Frank Lampard) - ผู้จัดการทีมฟุตบอลและอดีตนักฟุตบอลชาวอังกฤษ
* แฟรงก์ ซินาตรา (Frank Sinatra) - นักแสดง นักร้อง และโปรดิวเซอร์ชาวอเมริกัน
* แฟรงก์ โอเชียน (Frank Ocean) - นักร้อง นักแต่งเพลง และแร็ปเปอร์ชาวอเมริกัน
* ฟรังค์ เอ็ลสท์เนอร์ (Frank Elstner) - ผู้ดำเนินรายการโทรทัศน์ชาวเยอรมัน
* ฟรังก์ ไรการ์ด (Frank Rijkaard) - อดีตผู้จัดการทีมฟุตบอลและอดีตนักฟุตบอลอาชีพชาวดัตช์
* ฟรังก์ เดอ บูร์ (Frank de Boer) - ผู้จัดการทีมฟุตบอลและอดีตนักฟุตบอลชาวดัตช์
* อันเนอ ฟรังค์ (Anne Frank) - ชาวเยอรมันเชื้อสายยิว
* ทอแมส ฟรังก์ (Thomas Frank) - ผู้จัดการทีมฟุตบอลชาวเดนมาร์ก

## ตัวละครในบันเทิงคดี
* แฟรงค์ หรือ วินด์ (Wind) - ตัวละครจากเรื่องแฟลชแดช ดริฟท์สายฟ้า
* ดร.แฟรงค์ หรือ แฟรงกี้ (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
* แฟรงค์ คาสเซิล หรือ พันนิชเชอร์ - ตัวละครซุเปอร์ฮีโรของมาร์เวลคอมิกส์

## ดูเพิ่ม
* แฟรงกี

หมวดหมู่:หน้าแก้ความกำกวมชื่อสถานที่
หมวดหมู่:ชื่อตัว
หมวดหมู่:ชื่อภาษาตะวันตก
หมวดหมู่:นามสกุล
หมวดหมู่:นามสกุลเยอรมัน
หมวดหมู่:นามสกุลอังกฤษ
ไอ.โอ.ยู.

"**ไอ.โอ.ยู.**" ("I.O.U.") เป็นซิงเกิลในปี  1983 โดย ฟรีอีซี่, ขึ้นชาร์ตซิงเกิลแห่งสหราชอาณาจักรอันดับสูงสุดที่ 2 ก่อนในปี 1983 เพลงนี้เคยติดชาร์ตซิงเกิลในอันดับสูงสุดที่บิลบอร์ดชาร์ตฮอตแดนซ์คลับเพลย์ชาร์ตเพลงแห่งอเมริกา และยังถูกใช้เป็นเพลงประกอบภาพยนตร์เรื่อง บีตสตรีท ในปี 1984

## อ้างอิง

## แหล่งข้อมูลอื่น
*http://www.discogs.com/Freeez-IOU/release/7856

หมวดหมู่:ซิงเกิลในปี พ.ศ. 2526
หมวดหมู่:ซิงเกิลในปี พ.ศ. 2530
ผิวตรา (มุทราศาสตร์)

**ผิวตรา** () ในภาษามุทราศาสตร์ “ผิวตรา” เป็นองค์ประกอบของการให้คำนิยามตราอาร์มหรือธงที่หมายถึงสีที่ใช้หรือลักษณะของผิวของตรา ผิวตราแบ่งออกเป็นหลายกลุ่ม กลุ่มที่มีสีอ่อนเรียกว่า “โลหะ”, กลุ่มที่มีสีแก่เรียกว่า “สี”, กลุ่มที่มีสีต่างจากสีหลักเรียกว่า “สีเพี้ยน” (stains), กลุ่ม “ขนสัตว์” (furs), กลุ่ม “ธรรมชาติ” (proper หรือ natural) สีกลุ่มหลังเป็นสีที่พบตามธรรมชาติ กฎพื้นฐานสองสามข้อของมุทราศาสตร์คือผิวตราในกลุ่มเดียวกันจะไม่ใช้ด้วยกัน เช่น สีทองและสีเงินจะไม่ใช้ด้วยกันเพราะทั้งสองสีเป็นสีในกลุ่ม “โลหะ” แต่ผิวตราจากต่างกลุ่มกันใช้ด้วยกันได้ เช่นผิวตราจากกลุ่ม “ขนสัตว์” ใช้กันได้กับผิวตราจากกลุ่ม “ธรรมชาติ” เป็นต้น กฎเหล่านี้บรรยายในบทความกฎของผิวตรา กลุ่ม “สีเพี้ยน” มาเริ่มใช้กันในยุคกลางตอนปลายแต่ก็ไม่เป็นที่ยอมรับกันเท่าใดนักเพราะไม่ตรงกับปรัชญาของการใช้สีของมุทราศาสตร์ที่เน้นการใช้ภาพที่เด่นและสีที่สด ในสมัยฟื้นฟูศิลปวิทยาก็เกิดความนิยมที่ค่อนข้างแปลกที่จับคู่ระหว่างสีตรากับดาวเคราะห์ อัญมณี ดอกไม้ สัญลักษณ์โหราศาสตร์ หรืออื่น ๆ แต่ก็เลิกทำกันไปและถือกันว่าเป็นเรื่องนอกขอบเขตของมุทราศาสตร์ ในคริสต์ศตวรรษที่ 19 ก็เริ่มมีการใช้ “ภูมิทัศน์” และผิวตรากลุ่มสี “ธรรมชาติ” โดยเฉพาะในการประยุกต์ตรา โดยเฉพาะในมุทราศาสตร์เยอรมันมากกว่าในมุทราศาสตร์อังกฤษ แต่ความนิยมนี้ก็เช่นกันถือว่าทำให้คุณค่าของมุทราศาสตร์ลดลง

## ผิวตราพื้นฐาน
มุทราศาสตร์อังกฤษมีผิวตราหลักเจ็ดสี สองสีอยู่ในกลุ่ม “โลหะ” หรือกลุ่มสีอ่อนที่รวมทอง/เหลือง และ เงิน/ขาว และอีกห้าสีเป็นผิวกลุ่มสีหนัก หรือ กลุ่มที่เรียกว่า “สี” ที่รวมทั้งน้ำเงิน แดง ม่วง ดำ และ เขียว

บนแผ่นดินใหญ่ยุโรปโดยเฉพาะในเยอรมนีและกลุ่มนอร์ดิค ม่วง และ ขนเออร์มิน ไม่ใช้บนโล่แต่สงวนไว้เพื่อใช้สำหรับเป็นศาลา, บุมงกุฎกษัตริย์หรือจุลมงกุฎขอขุนนางชั้นสูง ธรรมเนียมมุทราศาสตร์ของแผ่นดินใหญ่ยุโรปบางอย่างแยกสีขาวจากสีเงิน นักประพันธ์บางท่านเสนอโทนสีต่างกันภายในสีหนึ่งสีใด แต่สีหลักของมุทราศาสตร์ไม่เปลี่ยนโทน ยกเว้นเมื่อมาถึงคริสต์ศตวรรษที่ 19 เมื่อมีการเริ่มใช้สี “ธรรมชาติ” ที่เรียกว่า “สีเพี้ยน” แต่ก็ไม่เป็นที่นิยมกันมากเท่าใดนัก

## กลับสี
[thumb|right|ตราอาร์มของเบห์นสดอร์ฟ: "per pale Argent and Vert a [tilia eradicated counterchanged" (แบ่งสอง ครึ่งซ้ายเงิน ครึ่งขวาเขียว ต้นไม้คาบสองส่วนกลับสี)]] 
เมื่อเครื่องหมายคาบช่องแบ่งของโล่, พื้นตราซับซ้อน หรือ เรขลักษณ์ คำนิยามอาจจะระบุลักษณะว่าเป็น “counterchanged” ซึ่งเป็นการกลับสีของเครื่องหมายกับสีของพื้นตรา แต่วิธีนี้ใช้กับพื้นตราเช่นลายหมากรุกไม่ได้

ตัวอย่างการกลับสีก็ได้แก่คำนิยามว่า *Per fess vert and argent, a lion counterchanged* ซึ่งหมายความว่าโล่แบ่งตามแนวนอน ครึ่งบนเป็นสีเขียว และครึ่งล่างเป็นสีเงิน ลายตรงกลางบนพื้นตราที่เป็นสิงโตท่อนบนที่อยู่บนพื้นตราสีเขียวจะเป็นสีเงิน และท่อนล่างที่อยู่บนพื้นตราสีเงินจะเป็นสีเขียว

## อ้างอิง

## ดูเพิ่ม
* มุทราศาสตร์ 
* ตราอาร์ม 
* นิยามของตรา 
* เครื่องอิสริยาภรณ์ 

## แหล่งข้อมูลอื่น

หมวดหมู่:ตราอาร์ม
หมวดหมู่:บรรดาศักดิ์
หมวดหมู่:เครื่องอิสริยาภรณ์
หมวดหมู่:มุทราศาสตร์
สีชมพูผิวหนัง

[thumb|200px|[ตราอาร์มของลิโมจในฝรั่งเศส: *De gueules, au chef de Saint Martial de* carnation*, orné à l'antique d'or, ombré de sable, entre deux lettres gothiques d'or S et M; au chef d'azur, chargé de trois fleurs de lis d'or.*]]
**สีชมพูผิวหนัง** หรือ **สีคาร์เนชัน** () เป็นภาษามุทราศาสตร์ (Heraldry) ที่บรรยายลักษณะของผิวตรา ที่เป็นสีชมพูผิวหนังของชาวยุโรปที่เป็นสีชมพูอ่อน ที่ไม่ได้จัดอยู่ในกลุ่มผิวตราหลัก ผิวตรานี้ไม่ใช้ในมุทราศาสตร์อังกฤษแต่ใช่บ่อยบนแผ่นดินใหญ่ยุโรปโดยเฉพาะในฝรั่งเศสที่นำมาจากการใช้ในตราอาร์มของเยอรมนี

## อ้างอิง

* Fox-Davies, A. C. (1904). The Art of Heraldry: An Encyclopædia of Armory. (1968 edition) New York: Benjamin Blom, Inc. LCCN 68-056481 
* Fox-Davies, A. C. (1909). A Complete Guide to Heraldry. (2004 edition) Whitefish, MT: Kessenger Publishing. ISBN 1417906308 LCCN 09-023803

## ดูเพิ่ม
* นิยามของตรา 
* ผิวตรา 

หมวดหมู่:มุทราศาสตร์
หมวดหมู่:ตราอาร์ม
ชมพูผิวหนัง
จัสติน บาร์ธา

**จัสติน ลี บาร์ธา** () เกิดเมื่อวันที่ เกิด 21 กรกฎาคม พ.ศ. 2521 เป็นนักแสดงชาวอเมริกัน จบการศึกษาจากรร.มัธยมเวสต์บลูมฟิลดิ์ ปี ค.ศ.1996 และเรียนการแสดงที่ Tisch School of the Arts มหาวิทยาลัยนิวยอร์ก  ปัจจุบัน เป็นเพื่อนชายของแอชลีย์ โอลเซน 

## ผลงานการแสดง
มีดังนี้ 

## อ้างอิง

หมวดหมู่:นักแสดงอเมริกัน
หมวดหมู่:บุคคลจากรัฐฟลอริดา
วัดอุทุมพร (จังหวัดกำแพงเพชร)

**วัดอุทุมพร** ตั้งอยู่ที่ ตำบลท่าขุนราม อำเภอเมืองกำแพงเพชร จังหวัดกำแพงเพชร สังกัดคณะสงฆ์มหานิกาย มีที่ดินตั้งวัดเนื้อที่ 7 ไร่ 80 ตารางวา อาณาเขต ทิศเหนือยาว 72 วา ติดต่อกับลำคลองสวนหมาก ทิศใต้ยาว 72 วา ติดต่อกับที่ดินของนายพูล สุวรรณดี ทิศตะวันออกยาว 40 วา ติดต่อกับที่ดินของนางเทอม ขำแนม ทิศตะวันตกยาว 40 วา ติดต่อกับคลองซอย และที่ดินของนายยม ป้อมภา มีที่ธรณีสงฆ์ จำนวน 1 แปลง เนื้อที่ 2 ไร่ 1 งาน พื้นที่ตั้งวัดเป็นที่ราบ อยู่ริมคลองสวนหมาก อาคารเสนาสนะต่างๆ มี ศาลาการเปรียญกว้าง 14 เมตร ยาว 58 เมตร สร้าง พ.ศ. 2522 กฎีสงฆ์ จำนวน 4 หลัง สำหรับปูชนียวัตถุมีพระประธานรูปปั้น 1 องค์ (หลวงพ่อสัมฤทธิ์)

วัดอุทุมพร กระทรวงศึกษาธิการได้ประกาศตั้งเป็นวัดนับตั้งแต่ พ.ศ. 2420 ชาวบ้านเรียก **วัดท่าเดื่อ** ตามชื่อบ้าน มีพระภิกษุอยู่จำพรรษา 5 รูป สามเณร 1 รูป มีโรงเรียนประถมศึกษาของทางราชการทางตั้งอยู่ในวัดนี้ด้วย ซึ่งทางวัดได้ให้การอนุเคราะห์ด้วยดีตลอดมา

เจ้าอาวาสมี 7 รูป คือ รูปที่ 1 พระอาจารย์ยุทธ รูปที่ 2 พระอาจารย์ปุ่น รูปที่ 3 พระอาจารย์จำรอง รูปที่ 4 พระอาจารย์สนิท รูปที่ 5 พระอาจารย์เชื้อ รูปที่ 6 พระอาจารย์วอ รูปที่ 7 พระอธิการวงษ์ ภูริปญฺโญ ดำรงตำแหน่งตั้งแต่ พ.ศ. 2511 เป็นต้นมา

## อ้างอิง

อุทุมพร
ไบเฟนทริน

**ไบเฟนทริน** เป็น สารเคมีกำจัดแมลง ในกลุ่ม ไพรีทรอยด์ ส่งผลต่อ ระบบประสาท ของ แมลง ผลิตภัณฑ์ที่มีไบเฟนทรินเป็นสารออกฤทธิ์ เช่น แม็กซ์ธอร์, ทาวสตาร์, ไบเกรด, และออโธ โฮม ดีเฟนส์ แม๊กซ์ เป็นต้น

ไบเฟนทริน, ไพรีทรอยด์ยุคที่ 4, ถูกค้นพบและพัฒนาขึ้นโดยบริษัท FMC Corporation Pty Ltd ไบเฟนทรินละลายในน้ำต่ำ มีค่าการละลายน้ำน้อยกว่า 1 ไมโครกรัม/ลิตร มีความคงทนในดินสูง(ค่าครึ่งชีวิต = 7 วัน - 8 เดือน) เป็นสารเคมีกำจัดปลวกที่มีฤทธิ์ตกค้างนานที่สุดที่ขึ้นทะเบียนวางขายในท้องตลาด ณ ปัจจุบัน

เอกสารข้อมูลเพื่อความปลอดภัย (MSDS) ของ แม็กซ์ธอร์ (ชื่อการค้าของไบเฟนทริน) ของบริษัท Ensystex Australasia Pty Ltd  แสดงว่าไม่เป็นสารก่อมะเร็ง  เป็นพิษ สูงต่อ ปลา, เพราะ, เหมือนกับทุกสารในกลุ่มไพรีทรอยด์ , เป็นสารที่ยับยั้ง ATPase สัตว์มีกระดูกสันหลังที่อาศัยในน้ำมีความอ่อนแอสูงต่อสารที่ยับยั้ง ATPase กว่าสัตว์มีกระดูกสันหลังที่อาศัยบนบกเนื่องจากพวกมันต้องขึ้นอยู่กับกระบวนการสังเคราะห์ ATP ที่เหงือกเพื่อจะรักษาสมดุลออสโมซิส
 
* USA MSDS
* Australian MSDS
* EPA Studies on Bifenthrin: (2002)

ข้อมูลจากการประเมินความเสี่ยง, EPA สรุปว่าไม่มีอันตรายที่จะส่งผลต่อประชากรทั่วไป ทารกและเด็กจากการได้รับและสะสมสารตกค้างจากไบเฟนทริน 

## External links
*Pyrethrins and Pyrethroids Fact Sheet - National Pesticide Information Center
*Bifenthrin Pesticide Information Profile - Extension Toxicology Network
*Maxxthor Bifenthrin Pesticide  Profile - Ensystex

หมวดหมู่:เอฟเอ็มซี คอร์ปอเรชัน
คาซึระ โคทาโร่

**คาซึระ โคทาโร่** () เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ

## ข้อมูลตัวละคร
คาซึระ โคทาโร่ เป็นเพื่อนสนิทของซากาตะ กินโทกิและทากาสุงิ ชินสุเกะมาตั้งแต่ยังเรียนหนังสือด้วยกัน ต่อมา ทั้ง 3 จึงได้เป็นนักรบขับไล่ชาวสวรรค์ หลังจากชาวสวรรค์สามารถยึดเอโดะได้อย่างสมบูรณ์ กินโทกิถอนตัวมาเป็นนักรับจ้างอิสระ ทากาสุงิกลับซ่องสุมกำลังเตรียมจะทำลายเอโดะทั้งเมือง ส่วนคาซึระก็ยังคงทำหน้าที่นักรบขับไล่ต่อไปอย่างลับๆ โดยหลบซ่อนตัวจากการตามล่าของตำรวจพิเศษติดอาวุธชินเซ็นงุมิ ในช่วงแรกๆ คาซึระวางแผนที่จะสร้างความปั่นป่วนโดยการทำลายสถานทูตหรือก่อความวุ่นวายแบบอื่นๆ แต่ภายหลัง คาซึระได้ใช้วางแผนใช้วิธีปฏิวัติโดยไม่เสียเลือดเนื้อ  คาซึระมักจะตอบคนที่เรียกชื่อเขาผิดหรือไม่ได้เรียกว่า "ไม่ใช่ซึระ(ชื่อไหนก็ตาม)...คาซึระต่างหาก"อยู่บ่อยๆ จนติดเป็นนิสัยจนโดนจับได้ตลอด

ในตอนแรกพยายามชักชวนให้กินโทกิกลับมาร่วมกองซามูไรขับไล่ต่างแดน แต่ก็ได้รับการปฏิเสธจากกินโทกิโดยให้เหตุผลทำนองว่าตนเองไม่สามารถปกป้องเพื่อนพ้องได้ อยู่แบบนี้ก็มีความสุขดีอยู่แล้ว ไม่อยากเห็นคนตายและไม่อยากฆ่าคนอีก คาซึระจึงไม่พยายามชวนกินโทกิอีก แต่ก็เป็นแหล่งข้อมูลสำคัญของกินโทกิเวลาที่กินโทกิจำเป็นต้องสู้เพื่อปกป้องอะไรบางอย่างไม่เว้นแม้แต่หนังสือซีคิดส์ และเป็นคนห่วงใยกินโทกิอยู่บ้างเหมือนกัน สังเกตจากตอนที่คาซึระยอมไปช่วยคางุระและชินปาจิกับกินโทกิ โดยบอกว่าภาระที่กินโทกิแบกมาตลอดจนถึงทุกวันนี้มันหนักเกินไป และจะช่วยแบกรับภาระนั้นเอง

ในภาพยนตร์จอเงินนั้น คาซึระถูกนักฆ่าที่เคยเป็นเพื่อนกับเขาและกินโทกิในสมัยเด็กลอบทำร้ายจนบาดเจ็บสาหัส นักรับจ้างสารพัดจึงออกตามหาเบาะแส ตามไตเติ้ลนั้นทั้งสามคนต่อสู้แบบเอาเป็นเอาตาย กินโทกิก็ถูกดาบแทงไปหลายทีจนบาดเจ็บสาหัสหนัก

คาซึระมีความสามารถพิเศษคือการปลอมตัวเพื่อหลบหลีกสายตาชินเซ็นงุมิ จนได้รับฉายาว่า "โคทาโร่จอมหลบหนี" มีแต่พวกคนในร้านรับจ้างสารพัดเท่านั้นที่รู้ว่าคือคาซึระ

## อ้างอิง

## ดูเพิ่ม
* กินทามะ

หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครที่เป็นซามูไร
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ